เอกสารแนบ 3

รายงานของคณะกรรมการตรวจสอบ

คณะกรรมการตรวจสอบได้รับการแต่งตั้งขึ้น ตามมติของที่ประชุมวิสามัญผู้ถือหุ้นเมื่อวันที่ 30 มิถุนายน
2551 ประกอบด้วยกรรมการอิสระ 3 ท่านคือ นายศิวะรักษ์ พินิจารมณ์
เป็นประธานคณะกรรมการตรวจสอบ นายกำธร อุทารวุฒิพงศ์ และนายริวโซ นางาโอกะ
เป็นกรรมการตรวจสอบ โดยมีนายกอบชัย ธนสุกาญจน์ ผู้จัดการทั่วไป
แผนกการเงินของบริษัทเป็นเลขานุการคณะกรรมการตรวจสอบ

ในปี 2555 คณะกรรมการตรวจสอบจัดให้มีการประชุมทั้งสิ้น 5 ครั้ง มีบทบาทหน้าที่ความรับผิดชอบ
และมีการพิจารณาเรื่องสำคัญ ๆ พร้อมความเห็น สรุปได้ดังนี้

1.  สอบทานงบการเงินรายไตรมาสและประจำปีว่ามีการเปิดเผยข้อมูลเพียงพอ
    ถูกต้องตามหลักการบัญชีที่รับรองทั่วไป
    โดยมีผู้บริหารและผู้สอบบัญชีรับอนุญาตร่วมประชุมชี้แจงทุกครั้ง
    และได้มีการนัดประชุมปรึกษาหารือเป็นการเฉพาะกับผู้สอบบัญชีรับอนุญาตอย่างเป็นทางการปีละ
    1 ครั้ง

2.  สอบทานระบบควบคุมภายในและการติดตามการแก้ไขข้อบกพร่องของระบบฯ
    โดยส่วนงานตรวจสอบภายในเสนอแผนการตรวจสอบที่คำนึงความเสี่ยงของบริษัทฯ เป็นรายปี
    เพื่อให้ครอบคลุมความเสี่ยงและทุกกิจกรรมของบริษัทฯ
    โดยกิจกรรมที่มีความเสี่ยงสูงจะทำการตรวจสอบทุกปี
    และพบว่าฝ่ายบริหารได้ทำการแก้ไขประเด็นการตรวจสอบที่พบเรียบร้อยแล้ว
    รวมทั้งได้กำกับดูแลการตรวจสอบภายในว่าเป็นไปตามแผนที่ได้วางไว้
    พร้อมกับได้ติดตามผลการตรวจสอบและให้มีการพัฒนางานบุคลากรและวิธีการตรวจสอบให้มีประสิทธิภาพและประสิทธิผลมากขึ้น

3.  สอบทานรายงานผลการบริหารความเสี่ยงให้มีความเพียงพอและเหมาะสม
    และได้รับการยืนยันจากฝ่ายบริหารว่า
    กระบวนการบริหารความเสี่ยงมีความเพียงพอและมีการปรับปรุงอย่างต่อเนื่อง

4.  สอบทานการถือปฏิบัติตามกฎหมายว่าด้วยหลักทรัพย์และตลาดหลักทรัพย์แห่งประเทศไทย
    ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัทฯ

5.  สอบทานการเข้าทำรายการที่เกี่ยวโยงกันหรือรายการที่อาจมีความขัดแย้งทางผลประโยชน์
    โดยผู้บริหารที่รับผิดชอบเป็นผู้เสนอรวมทั้งการเปิดเผยข้อมูลในเรื่องดังกล่าวให้มีความถูกต้องครบถ้วน

6.  ประเมินความเป็นอิสระของผู้สอบบัญชี พิจารณาเสนอแต่งตั้ง
    และเสนอค่าตอบแทนผู้สอบบัญชีของบริษัทฯ

7.  ให้ความเห็นชอบการแต่งตั้ง โยกย้าย
    การพิจารณาความดีความชอบหัวหน้าหน่วยตรวจสอบภายใน

8.  คณะกรรมการตรวจสอบได้มีการประเมินผลการดำเนินงานของตนเองสำหรับปี 2555
    ผลของการประเมินอยู่ในระดับที่พอใจและได้รายงานให้คณะกรรมการบริษัททราบแล้ว

เอกสารแนบ 3 หน้าที่ 3

คณะกรรมการตรวจสอบสามารถขอข้อมูลได้โดยไม่จำกัดและสามารถปรึกษาหารือเป็นการเฉพาะกับฝ่ายจัดการส่วนงานตรวจสอบภายใน
ผู้สอบบัญชี และที่ปรึกษาภายนอกได้อย่างเต็มที่
คณะกรรมการตรวจสอบได้รับรายงานจากฝ่ายบริหารที่รับผิดชอบในส่วนเกี่ยวข้อง
ประกอบกับรายงานของผู้ตรวจสอบภายในและผู้สอบบัญชี ผนวกกับบริษัทฯ
ถือนโยบายการกำกับดูแลที่ดีเป็นสำคัญ จึงมีความเห็นว่า ในรอบปีบัญชี 2555 สิ้นสุด ณ วันที่ 31
ธันวาคม 2555 บริษัทฯ
มีรายงานทางการเงินที่ถูกต้องตามที่ควรในสาระสำคัญตามหลักการบัญชีที่รับรองทั่วไปและมีการเปิดเผยข้อมูลอย่างเพียงพอ
การบริหารความเสี่ยงสอดคล้องกับนโยบายของบริษัทฯอย่างมีประสิทธิภาพ
ระบบควบคุมภายในมีความเพียงพอ ไม่มีข้อบกพร่องที่เป็นสาระสำคัญ
การปฏิบัติตามกฏหมายว่าด้วยหลักทรัพย์และตลาดหลักทรัพย์ฯ
ข้อกำหนดของตลาดหลักทรัพย์หรือกฏหมายที่เกี่ยวข้องกับธุรกิจของบริษัทเป็นไปโดยถูกต้อง
รายการที่เกี่ยวโยงกันอาจมีความขัดแย้งทางผลประโยชน์เป็นรายการจริงทางการค้า
อันเป็นธุรกิจปกติทั่วไปอย่างสมเหตุสมผล และเป็นประโยชน์สูงสุดต่อบริษัทฯ นอกจากนี้
ยังมีการพัฒนาด้านการกำกับดูแลกิจการที่ดีอย่างต่อเนื่อง

สำหรับปี 2555 คณะกรรมการตรวจสอบ
พอใจกับผลการประเมินความเป็นอิสระและความเหมาะสมของผู้สอบบัญชี
จึงได้เสนอต่อคณะกรรมการบริษัทให้แต่งตั้งนายประสิทธิ์ เยื่องศรีกุล
ผู้สอบบัญชีรับอนุญาตเลขทะเบียน 4174 หรือนายสมชาย จิณโณวาท ผู้สอบบัญชีรับอนุญาตเลขทะเบียน
3271 หรือนายวิเชียร กิ่งมนตรี ผู้สอบบัญชีรับอนุญาตเลขทะเบียน 3977 จากบริษัท
ไพร้ซวอเตอร์เฮาส์คูเปอร์ เอบีเอเอส จำกัด เป็นผู้สอบบัญชีของบริษัทฯ ต่อไปอีกหนึ่งปี
เพื่อนำเสนอต่อที่ประชุมสามัญประจำปีผู้ถือหุ้นอนุมัติต่อไป

ในนามคณะกรรมการตรวจสอบ

  นายศิวะรักษ์ พินิจารมณ์

ประธานคณะกรรมการตรวจสอบ

เอกสารแนบ 3 หน้าที่ 2

เอกสารแนบ 4

[]

เอกสารแนบ 4 หน้าที่ 1

[]

เอกสารแนบ 4 หน้าที่ 2

[]

เอกสารแนบ 4 หน้าที่ 3

[]

เอกสารแนบ 4 หน้าที่ 4

[]

เอกสารแนบ 4 หน้าที่ 5

[]

เอกสารแนบ 4 หน้าที่ 6

[]

เอกสารแนบ 4 หน้าที่ 7

[]

เอกสารแนบ 4 หน้าที่ 8

[]

เอกสารแนบ 4 หน้าที่ 9

[]

เอกสารแนบ 4 หน้าที่ 10

[]

เอกสารแนบ 4 หน้าที่ 11